Religionsvitenskap, etikk og livssyn - Studieemner - Universitetet i Stavanger
I dette emnet får du en grundigere innføring i begreper, teorier og metoder som brukes for å systematisere og analysere de religiøse uttrykkene i studiets øvrige emner. Faget religionsvitenskap inkluderer ulike tilnærminger til religion. Det samlende for faget er at religion er det primære studieobjektet, og at «utenfrablikk» og sammenligning står sentralt. Emnet legger vekt på kulturvitenskapelig tilnærming ettersom religion betraktes som et kulturfenomen. I etikk- og livssynsdelen ligger hovedvekten på ulike etiske teorier og modeller og hvordan disse brukes i drøfting av etiske spørsmål. Her vil også etikk i verdensreligioner bli tematisert.
Kunnskap: Etter fullført emne skal studenten ha kunnskap om:
Sentrale religionsvitenskapelige begrep, teorier og arbeidsmetoder, religionsvitenskapelig faghistorie og faglig relevant vitenskapsteori
Sentrale etiske begrep og modeller og hvordan disse brukes i ulike kontekster
Livssynsbegrepet, livssynstradisjoner og individuelle livssyn
Ferdigheter: Etter fullført emne skal studenten kunne:
Anvende nøkkelbegreper og teoretiske perspektiver fra religionsvitenskap i drøfting av spørsmål knyttet til religion, kultur og samfunn
Bruke kunnskap om etiske modeller og kontekster til drøfting av aktuelle etiske spørsmål
Identifisere ulike livssynstradisjoner og drøfte hvordan de kommer til uttrykk i kultur og samfunn
Generell kompetanse: Etter å ha fullført studiet skal studenten:
kunne formidle sentralt fagstoff innen religionsvitenskap, etikk og livssyn og anvende sine kunnskaper og ferdigheter i relevant arbeid
ha tilegnet seg analytisk og kritisk tenkning og forståelse som er overførbart til andre felt
kunne bygge på sin kunnskap i videre utdanning eller i yrkeslivet
Emnets første del skal gi en innføring i religionsvitenskapelig teori og metode, med tyngdepunkt i kulturvitenskapelige tilnærminger til religion. Religionsvitenskapelige teorier og begrep aktualiseres gjennom eksempler fra ulike religioner, kulturer og tidsepoker. Emnets andre del gir en innføring i etikk som fag, det vil si systematiske framstillinger av etisk forståelse, problemstillinger og løsninger slik disse har kommet til syne i både religioner, livssyn og filosofiske tradisjoner. Livssynsbegrepet som overlappende med, og forskjellig fra, religion og ideologi vil drøftes. Det vil også gjennomgås ulike livssyn slik de kommer til uttrykk i idéhistorie, kulturtradisjoner, populærkultur og offentlig debatt.
Innleveringsoppgave og skriftlig eksamen
Skriftlig eksamen 55/100 5 timer A - F
Innlevering av fem korte oppgaver
Gjennom semesteret vil studentene få utlevert totalt 5 korte oppgaver knyttet til emnets læringsutbytter, pensumlitteratur, nettressurser og forelesningstema. Disse må besvares og godkjennes innen angitt frist før studenten kan gå opp til eksamen.
Anne Kathrine Kalvig
Studere tekster og estetikk, og samtale om disse i grupper og plenum
Bruk av digitale verktøy står sentralt i alle arbeidsformene
Religionsvitenskap, jødedom og islam (REL115_1) 5
Religionsvitenskap, jødedom og islam (LREL115_1) 5
Etikk og livssyn, kristen tro og trostradisjoner (REL165_1) 7
Etikk og livssyn, kristen tro og trostradisjoner (LREL165_1) 7
Allmenn religions- og livssynskunnskap (KRL130_1) 1
Allmenn religions- og livssynskunnskap (ÅKR130_1) 3
KRL Grunnfag G2A: Andre religioner og livssyn (HU0213_2) 3
KRL Grunnfag G2B (HU0214_1) 3
KRL Grunnfag G2B: Etikk og filosofi. Religionspedagogikk og fagdidaktikk (HU0214_2) 3
Religionsvitenskapelig teori og metode og samtidsreligiøsitet (LREL116_1) 5
Religionsvitenskapelig teori og metode og samtidsreligiøsitet (REL116_1) 5
Åpent for studenter på årsstudiet i religion, samt alle bachelorstudenter ved Institutt for kultur- og språkvitenskap (IKS). Andre som ønsker å ta dette emnet må søke innen gjeldende frister.